11 मईः भौम-प्रदोष व्रत (ऋणमोचन हेतु)
21 मईः श्रीदुर्गाष्टमी व्रत, श्रीअन्नपूर्णाष्टमी व्रत, बगलामुखी महाविद्या जयंती,
22 मईः मैथिली दिवस, सीतानवमी व्रत, जानकी जयंती महोत्सव,
24 मईः विजया एकादशी व्रत, मोहिनी एकादशी व्रत, रुक्मिणी द्वादशी,
25 मईः भौम-प्रदोष व्रत (ऋणमोचन हेतु),
26 मईः नृसिंह चतुर्दशी व्रत, नृसिंहावतार जयंती, छिन्नमस्ता महाविद्या जयंती,
स्टार प्लस पर आइ सं ज़रा नच के दिखा शुरू भ रहल अछि। एहि मे मसक्कली गर्ल्स आ मस्त कलंदर ब्वॉयज के जोश आ जुनून के मुकाबला देख सकब। कार्यक्रम मे,तीन राउंड राखल गेल छैक। आइ पहिल एपिसोड मे,खल्लास राउंड मे अभिषेक अवस्थी आ संजीदा के जुगलबंदी देखब। एहि राउँड मे एक दोसर के पछाड़ब उद्देश्य रहतैक। विवेल डिओ राउँड मे, दुनू ग्रुप के संयुक्त प्रस्तुति रहतैक। एहि राउंड मे आई आमिर आ रश्मि देसाई के परफार्मेंस हएत। तेसर राउँड अर्थात् ग्रुप एक्ट मे,लड़का आ लड़की के ग्रुप अपन ग्रुप के जितएबाक लेल परफॉर्म करत। पहिल राउंड मे सभसं चौंकबए वला परफार्मेंस ऊ हएत जखन अभिषेक अवस्थी के मोकाबला राखी सावंत सं हएत। कार्यक्रमक प्रसारण प्रत्येक शनि आ रवि कए राति नौ बजे सं हएत।
 नोकिया काल्हि बहुप्रतीक्षित ओवी म्यूजिक अनलिमिटेड डाउनलोड सेवा लांच कएलक। एहि सं,उपभोक्ता के लेल स्थानीय म्यूजिक डाउनलोड करब संभव भ जाएत। कंपनी के सेवा के तहत,40 लाख म्यूजिक उपलब्ध छैक जाहि मे रॉक, रैप, पॉप, हिपहोप, बॉलीवुड,सूफी, इंडीपॉप, भारतीय शास्त्रीय संगीत, भक्ति संगीत, ग़ज़ल, मलयालम, तमिल, गुजराती, बंगाली, पंजाबी आ भोजपुरी संगीत शामिल अछि। कंपनी के कहब छैक कि जे नोकिया ओवी म्यूजिक अनलिमिटेड उपकरण कीनत,से एहि संगीत कें एक बरख तक निःशुल्क डाउनलोड क सकत आ एकरा आजीवन अपना पास राखि सकत। कंपनी काल्हिए निःशुल्क उपयोग हेतु नोकिया एक्स टू उपकरण लांच करबाक घोषणा सेहो कएलक।
 6 मई सं सुपर-8 दौर के मैच शुरू हएत। ओहि समय पुनः अपडेट देब। भारत के टीम मे एहि बेर धोनी,गंभीर,मुरली विजय,सुरेश रैना,युवराज सिंह,यूसुफ पठान,हरभजन सिंह,रवींद्र जडेजा,जहीर खान,प्रवीण कुमार,आशीष नेहरा,विनय कुमार,दिनेश कार्तिक,रोहित शर्मा आ पीयूष चावला हिस्सा ल रहल छथि। सचिन,सहवाग,यूनुस खान,रोबिन उथप्पा,शोएब मलिक आ पोंटिंग के जलवा एहि टूर्नामेंट मे नहि देख सकब। मैच सेंटलुसिया,गुयाना आ बारबाडोस मे हएत। पहिल विश्वकप 2007 मे भेल छल जे भारत जीतने छल। दोसर टूर्नामेंट 2009 मे भेल जे पाक जीतल।
 6 मई सं सुपर-8 दौर के मैच शुरू हएत। ओहि समय पुनः अपडेट देब। भारत के टीम मे एहि बेर धोनी,गंभीर,मुरली विजय,सुरेश रैना,युवराज सिंह,यूसुफ पठान,हरभजन सिंह,रवींद्र जडेजा,जहीर खान,प्रवीण कुमार,आशीष नेहरा,विनय कुमार,दिनेश कार्तिक,रोहित शर्मा आ पीयूष चावला हिस्सा ल रहल छथि। सचिन,सहवाग,यूनुस खान,रोबिन उथप्पा,शोएब मलिक आ पोंटिंग के जलवा एहि टूर्नामेंट मे नहि देख सकब। मैच सेंटलुसिया,गुयाना आ बारबाडोस मे हएत। पहिल विश्वकप 2007 मे भेल छल जे भारत जीतने छल। दोसर टूर्नामेंट 2009 मे भेल जे पाक जीतल।
 पटना मे,सुधा आइसक्रीम आब राह चलैत भेटत। ई पटना मे एहि तरहक पहिल प्रयास छैक। काल्हि एहि सिलसिला मे मौर्यालोक मे,सुधा आइसक्रीम ऑन ह्वील्स के शुभारंभ कएल गेल। एहि गाड़ी पर दू दर्जन स्वादिष्ट कॉकटेल आइसक्रीम उपलब्ध रहत। कॉकटेल तैयार करए लेल आइसक्रीम मे दर्जनों तरहक फल कें मिश्रण कएल गेल छैक। आइटम सभ भोरे दस बजे सं राति 11 बजे धरि भेटत। एखन ई बिक्री पटना मे दस स्थान पर आ मार्केट कॉम्प्लेक्स मे हएत।
 ऑल इंडिया स्टूडेंट्स फेडेरेशन के त्रैमासिक पत्रिका नव हुंकार केर काल्हि पटना मे,माध्यमिक शिक्षक संघ भवन मे लोकार्पण कएल गेल। लोकार्पण कएलनि हिंदी साहित्य के ख्यात आलोचक खगेन्द्र ठाकुर जी। नव हुंकार के संपादक विश्वजीत जी एहि अवसर पर कहलनि जे एहि अंक मे भरपूर प्रयास कएल गेल छैक जे युवा रचनात्मकता केर संवेदनशीलता आ आक्रोश परिलक्षित हुअए।
 कलर्स चैनल पर आइ सं चक धूम धूम कार्यक्रम शुरु भ रहल अछि। बच्चा सभहक एहि डांस रिएलिटी शो के विजेता के बेस्ट जूनियर डांसिंग स्टार घोषित कएल जेतैक। कार्यक्रम मे,5 सं 14 बरख धरिक बच्चा सभ शामिल भ रहल अछि। जज बनल छथि सरोज खान,अहमद खान (नृत्य निर्देशक) आ विंदू दारा सिंह। मुंबई मे जबर्दस्त ऑडिशन आ स्क्रीनिंग के बाद,कार्यक्रमक लेल 40 बच्चा के चुनल गेल छैक। डांस गुरु बोस्को आ सीजर एहि कार्यक्रमक लेल बच्चा सभ कें तैयारी करओताह। एंकरिंग करतीह सलोनी डैनी। बाद मे,बिग बॉस सं चर्चित भेल प्रवेश राणा सेहो होस्ट करताह। कार्यक्रमक प्रसारण प्रत्येक शुक्र आ शनि कए राति नौ बजे सं हएत।
 केंद्र सरकार स्वीकार कएने अछि जे ज्योतिष एक प्राचीन विज्ञान अछि आ एहि पर प्रतिबंध नहीं लगाओल जा सकैत अछि। केंद्र सरकार ई बात काल्हि बम्बई हाइकोर्ट मे, एक जनहित याचिका के जवाब में कोर्ट में दायर हलफनामा मे कहलक। हलफनामा मे कहल गेलैक जे ज्योतिष समय कें कसौटी पर कसल जा चुकल विज्ञान छैक आ एहि पर प्रतिबंध लगाएब संभव नहि छैक। बंबई हाईकोर्ट एहि संबंध मे एक जनहित याचिका पर सुनवाई क रहल अछि। हलफनामा में कहल गेलैक जे सुप्रीम कोर्ट सेहो कहने अछि जे ज्योतिषशास्त्र मे पाठ्यक्रमक प्रारंभ सं संविधान मे निहित धर्मनिरपेक्षता के सिद्धांत पर असरि नहि पड़तैक। जनहित याचिका मे ज्योतिष,वास्तुशास्त्र आदि के अभ्यास पर प्रतिबंध लगएबाक मांग कएल गेल छैक। भारत सरकार के उप-औषधि नियंत्रक डॉ. रामकृष्ण कहलनि कि ज्योतिष विज्ञान के इतिहास ४ हजार वर्ष पुरान छैक आ एकरा पूरा तरह सं उनटा बूझब अनुचित हेतैक। याचिका में भविष्यवक्ता सभहक विज्ञापन पर ड्रग एंड मैजिक रेमेडीज एक्ट के तहत कार्रवाई करबाक मांग कएल गेल छल। एकर जवाब में कहल गेल जे एहि एक्ट में ज्योतिषशास्त्र आर एहि सं संबद्ध विधा नहि अबैत छैक। ई एक्ट केवल ड्रग आर रेमेडीज के भ्रमित कएनिहार विज्ञापन के लेल अछि। ज्ञातव्य जे भारतीय संविधानो मे, एस्ट्रोलॉजी कें शेड्यूल ट्राइव एजुकेशन में राखल गेल छैक अर्थात् एहि लुप्त भ रहल विद्या कें संरक्षण देल जएतैक। तें,जाहि विद्या कें संरक्षण देल जा रहल छैक,तकरा बैन केना कएल जा सकैत अछि। वस्तुतः,ज्योतिष के व्यावसायीकरण आ एहि लाईन में कम ज्ञानी मुदा धंधेबाजलोकनिक प्रवेश कें कारण एहि विद्या के प्रति लोक सभहक अविश्वास निरंतर बढल छैक। ई गप्प आओर छैक जे तइयो ,समस्याग्रस्त भेला पर लोक ज्योतिषी सभहक शरण लैते छैक। पाठक लोकनि जनिते हेताह जे मशहूर ब्लॉगर संगीतापुरी जी गत्यात्मक ज्योतिष विषयक चर्चित ब्लॉग चला रहल छथि।
 मुख्यमंत्री नीतीश कुमार आरा आ छपरा के बीच गंगा नदी पर प्रस्तावित महासेतु के नामकरण वीर कुंअर सिंह के नाम पर करबाक घोषणा कएलनि अछि । नीतीश जी ई घोषणा काल्हि पटना के श्रीकृष्ण मेमोरियल हाल में वीर कुंअर सिंह मेमोरियल सेवा एवं शोध संस्थान दिस सं आयोजित "वीर कुंअर सिंह शहादत स्मृति समारोह" मे कएलन्हि। हुनकर कहब रहनि कि कुंअर सिंह ब्रिटिश शासन के खिलाफ बिहारे टा के नहि अपितु पूरा देश कें जगओने छलाह । हुनका बिनु बिहार के आ बिहार बिनु भारत कें इतिहास अपूर्ण रहत । ओ इहो कहलनि जे स्वतंत्रता संग्राम में वीर कुंअर सिंह कें आदर्श सं युवा पी़ढ़ी के प्रेरणा लेबाक आवश्यकता छैक। स्वतंत्रता संग्राम मे बाबू कुंअर सिंह के योगदान उल्लेखनीय छल। "अस्सी बरसों की हड्डी में जागा जोश पुराना था,सब कहते है कुंअर सिंह भी बड़ा वीर मरदाना था" पढि मोन आइयो गर्व सं भरि जाइत छैक।
 भोजपुरी लेखिका आ संस्कृतिकर्मी श्रीमती वंदना श्रीवास्तव कें, दिल्ली कें साहित्य कला परिषद् के सदस्य बनाओल गेल छन्हि। दिल्ली के मुख्यमंत्री आ साहित्य कला परिषद् के अध्यक्ष श्रीमती शीला दीक्षित हुनका परिषद के सदस्य के रुप मे नामित कएलन्हि। श्रीमती वन्दना भोजपुरी के विख्यात भित्ति चित्रकार छथि। कला के क्षेत्र में ओ अपन तरहक भोजपुरी शैली विकसित कएने छथि । देश कें भोजपुरी चित्रकला शैली मे हुनक नाम अग्रगण्य छन्हि। श्रीमती वंदना विज्ञान आ कला दुनू विषय में शिक्षित छथि।
 मोबाइल कंपनी नोकिया काल्हि नोकिया सिंबियान उपकरण कें उपयोगकर्ता ग्राहकलोकनिक लेल मैसेज के साथ निशुल्क ई-मेल सेवा शुरू कएलक। कंपनी केर ई सेवा देश भरि कें नोकिया ग्राहक लेल उपलब्ध हएत। एहि लेल ग्राहक कें खाली बेसिक डाटा मात्र डाउनलोड करबाक शुल्क देमए पड़तनि। नोकिया, मैसेजिंग सेवा के तहत निशुल्क इंस्टेंट मैसेजिंग सेवा वला मोबाइल फोन सेहो आनत। कंपनी अत्याधुनिक सुविधाओं सं लैस आ सिंबियन-3 आधारित तीन टा स्मार्ट फोन आनबाक घोषणा कएलक। सुविधाजनक ई-मेल आर चैटिंग वला ई नोकिया किफायती फोन के मॉडल नम्बर सी-३, सी-६ आ ई-५ अछि। सी-३ एहि वर्ष केर दोसर तिमाही में पेश कएल जाएत आ एकर कीमत ९० यूरो (टैक्स छोड़ि कए) रहत। नोकिया सी-६ सेहो ओही समय आएत आ ओकर दाम २२० यूरो रहत। नोकिया ई-६ तेसर तिमाही में लांच कएल जाएत। एकर कीमत १८० यूरो रहत।
 सोनी एंटरटेनमेंट टेलीविजन पर आइ सं इंडियन आईडल कार्यक्रम पांचम बेर शुरू भ रहल अछि। कार्यक्रम के प्रसारण सोम सं ब्रैस्पति तक राति 9 बजे सं हएत। जे गोटे गायन मे अपन करियर बनाबए चाहैत छथि हुनका लेल ई कार्यक्रम लाइफटाइम अवसर मानल जाइत छैक। प्रोग्राम के कैच लाइन छैकः करोड़ों मे एक आवाज बनेगी देश की आवाज़। पछिला बेर ई कार्यक्रम टीवी के सभसं लोकप्रिय कार्यक्रम बताओल गेल छल। कार्यक्रम मे उएह भाग ल सकैत छथि जनिकर आयु एहि बरख 1 फरवरी कए,15 सं 30 बरखक बीच हुअए। 18 बरख सं कम उमर बला कें अपना संग गार्जियन के आनए पड़तनि। ऑडिशन खाली हिन्दी मे हएत। एकर फारम ऑडिशने बला जगह पर भेटत आ तखनहि भरए पड़त। सभ प्रतिभागी के लेल जन्म प्रमाण-पत्र आ पहचान-पत्र आनब ज़रूरी छैक। अनू मलिक फेर एहि कार्यक्रम के जज बनल छथि। एहि बात कें ल कए विवाद रहल छैक जे कार्यक्रम तं छैक गायन कें मुदा एहि मे लुक आ आनो फैक्टर निर्णायक भ रहल छैक। क्षेत्रवाद आ वोटिंग प्रक्रिया पर सेहो कतेको तरहक आक्षेप कएल गेल छैक।
 ऑनलाईन आवेदन करए लेल क्लिक करू।
 ऑनलाईन आवेदन करए लेल क्लिक करू।
 Subscribe to: Posts (Atom)